በግሸን ደብረ ከርቤ ቅድስት ማርያም ቤተ ክርስቲያን ለእንግዶች ማረፊያ የተገነባው ሕንጻ ተመረቀ።
ባሕር ዳር፡ መስከረም 18/213ዓ.ም (አብመድ) በግሸን ደብረ ከርቤ ቅድስት ማርያም ቤተ ክርስቲያን ለእንግዶች ማረፊያ የተገነባውን ሕንጻ የደቡብ ወሎ ዞን ሀገረ ስብከት ሊቀ ጳጳስና የቅዱስ ሲኖዶሶ አባል አቡነ አትናቲዮስ ዛሬ መርቀውታል።በየዓመቱ መስከረም 21 እና ጥር 21 ቀን በሚከበረው የግሸን ደብረ ከርቤ ማርያም ንግሥ ላይ ለመታደም በሚሊዮን የሚቆጠሩ ምዕመናንን ጨምሮ የሀገር ውስጥና የባሕር ማዶ ጎብኝዎችና እንግዶች ይታደማሉ።የቤተ ክርስቲያኗ አስተዳዳሪ መምህር ቆሞስ አባ ለይኩን እንዳሉት ከዚህ ቀደም የሚመጡ እንግዶችን በሚመጥናቸው የማረፊያ ቦታ ለማሳደር ይቸገሩ ነበር። ከአንድ ዓመት በፊት ችግሩን ለመፍታት በተደረገ እንቅስቃሴ 20 ዘመናዊ ክፍሎች ያሉት ሕንጻ ተገንብቶም ዛሬ ተመርቋል።